cyanic-selkie/wikianc huggingface dataset:
Carboeiron luostari
Kirkko on rakennettu luostarin kultakaudella, jota kesti 1100-luvulta 1300-luvulle. 1400-luvulla se joutui rappiotilaan, lahjoitukset ja muut tulot alkoivat vähentyä. Vuonna 1499 katoliste monarkit järjestelivät kirkon hallintoa uusiksi, ja Carboeirosta tuli Santiagon sivuluostari.
Mikazuki (1906)
Mikazuki oli keisarillisen Japanin laivaston 1906 valmistunut Kamikaze-luokan torpedovenehävittäjä.
Valmistus
Alus tilattiin osana vuoden 1904 hankintoja Sasebon laivastontelakalta, missä köli laskettiin 1. kesäkuuta 1905. Alus laskettiin vesille 26. toukokuuta 1906 ja valmistui vielä samana vuonna 12. syyskuuta.
Palvelus
Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus poistettiin palveluksesta 1. huhtikuuta 1928. Miehistö upotti aluksensa 21. heinäkuuta 1930.
Leichttraktor
Leichttraktor (VK-31) oli saksalainen kokeellinen panssarivaunu.
Ensimmäisen maailmansodan jälkeen Saksalta kiellettiin sotilasajoneuvojen valmistus Versaillesin rauhansopimuksen nojalla. Saksa kuitenkin kehitti nimen Traktori alla sotilasajoneuvoja ja tykistöä. Leichttraktorin rungon etuosassa sijaitsi moottori ja takaosassa tykkitorni. Rheinmetall ja Krupp valmistivat omat prototyyppinsä, ja vuonna 1928 Rheinmetall oli valmis tuottamaan 289 panssarivaunua. Tilaus kuitenkin peruttiin. Kruppin mallissa oli kierrejouset ja Rheinmetallin mallissa lehtijouset.
Leichter traktor oli peitenimi kaikille kolmelle panssarivaunulle. Toisen maailmansodan alkaessa niitä käytettiin koulutusvaunuina. Panssarivaunun huippunopeus on 37 km/h.
Savina Ski Jumping Center
Savina Ski Jumping Center on viiden muovitetun hyppyrimäen muodostama mäkihyppystadion Ljubnossa Sloveniassa.
Historia
Ensimmäiset mäkihyppykilpailut järjestettiin Ljubnossa jo vuonna 1931 luonnonmäistä. Vuonna 1947 Stanko Bloudek, joka suunnitteli Planicaan Velikanka-lentomäen, vieraili Ljubnossa ja selvitti K60-hyppyrimäen rakentamista Ljubnoon. Rakennustyöt aloitettiin vuonna 1949 ja ne kestivät kolme vuotta. Uuden hyppyrimäen avajaisia vietettiin 8. helmikuuta 1952. Franc Jamnik suoritti avajaishypyn.
Vuonna 1953 Bloudek tuli Ljubnoon kertomaan, että Slovenian hiihtoliitto oli arvostellut häntä Ljubljanassa, koska hän oli rakennuttanut ainoastaan suurmäen, eikä yhtään pienempää hyppyrimäkeä, joissa olisi voinut harjoitella ennen suurmäkeen siirtymistä. Niinpä päätettiin rakentaa K25-hyppyrimäki, joka rakennettiin vuonna 1955. Ljubnossa järjestettiin mäkihyppykilpailuja vuosittain vuoteen 1962 asti.
Vuonna 1973 perustettiin SSK Ljubno -hiihtoseura, joka samana vuonna järjesti seuraavan ison kilpailun, sekä päätti remontoida K60-hyppyrimäen K65-hyppyrimäeksi ja rakentaa siihen tuomaritornin, remontoida K25-hyppyrimäki K35-hyppyrimäeksi ja rakentaa uusi K18-hyppyrimäki. Vuonna 1974 kaikki nämä rakennustyöt saatiin tehtyä ja vuonna 1975 rakennettiin tuomaritorni myös K35-hyppyrimäelle. Jo vuonna 1978 ensimmäiset suunnitelmat K65-hyppyrimäen muuttamiseksi K80-hyppyrimäeksi tehtiin.
Vuonna 1983 K18-hyppyrimäen alastulorinteeseen asennettiin muovitus ja hyppyrimäen K-piste siirtyi 20 metriin. Vuonna 1985 rakennettiin muovitettu K8-hyppyrimäki aloitteleville mäkihyppääjille. Kesällä 1989 K35-hyppyrimäen alastulorinteeseen asennettiin muovitus ja K-piste siirtyi 45 metriin. Vuonna 1990 rakennettiin huoltotilat hyppääjille pienimmille hyppyrimäille.
1990-luvun lopulla remontoitiin K65-hyppyrimäki K85-hyppyrimäeksi ja vuosina 2000–2001 rekonstruoitiin muovitetut K45-, K20- ja K8-hyppyrimäet, rekonstruoinnin jälkeen hyppyrimäkien K-pisteet sijaitsivat 40, 20 ja 10 metrissä. Turvallisuussyistä K40-hyppyrimäkeä piti remontoida vuonna 2004 ja vuotta myöhemmin myös Skakalnica Logarska Dolinaa modernisoitiin, modernisoinnin yhteydessä HS-piste asetettiin 95 metriin. Vuoden 2006 jälkeen Skakalnica Logarska Dolinassa on järjestetty vuosittain naisten korkea tasoisimpia cup-kilpailuita.
Maailmancupkilpailuiden turvaamiseksi Skakalnica Logarska Dolinan rekonstruoitiin uudelleen vuonna 2015, työt aloitettiin maaliskuussa vanhan hyppyrimäen purkamisella Janez Gorišekin suunnitelmien mukaisesti. Remontin yhteydessä rakennettiin myös uusi tuomaritorni ja hiihtohissi. Kesällä 2017 HS-piste siirrettiin 94 metriin ja alastulorinne muovitettiin kesällä 2018. Kesällä 2017 myös K20-hyppyrimäen K-piste siirrettiin 22 metriin ja HS-pisteeksi asetettiin 26 metriä.
Mäkiennätyksen kehittyminen (miehet)
Mäkiennätyksen 89,5 metriä on hypännyt Dejan Judež.
Mäkiennätyksen kehittyminen (naiset)
Naisten mäkiennätyksen 96,5 metriä on hypännyt Daniela Iraschko-Stolz.
Kesämäkiennätyksen kehittyminen (miehet)
Kesämäkiennätyksen 97,5 metriä on hypännyt Artti Aigro.
Kesämäkiennätyksen kehittyminen (naiset)
Naisten kesämäkiennätyksen 94,5 metriä on hypännyt Nika Križnar.
Walter Wanger
pienoiskuva|Walter Wanger vuonna 1936. Walter Wanger (syntyjään Walter Feuchtwanger; 11. heinäkuuta 1894 San Francisco, Kalifornia, Yhdysvallat – 18. marraskuuta 1968 New York City, New York, Yhdysvallat) oli yhdysvaltalainen elokuvatuottaja.
Wanger aloitti uransa teatterituottajana 20-vuotiaana. Paramount Pictures palkkasi Wangerin johtotehtäviin vuonna 1923. Wanger toi Paramountilla valkokankaalle sellaiset tähdet, kuten Claudette Colbertin, Kay Francisin, Miriam Hopkinsin ja Marxin veljekset. Wangerin ensimmäinen elokuvatuotanto oli Marxin veljesten elokuva Kookospähkinöitä.
Paramountilla Wanger oli vuoteen 1931, jolloin yrityksen johtoon noussut Emanuel Cohen erotti hänet. Wangerista tuli tämän jälkeen Columbia Picturesin varatoimitusjohtaja. Hän tuotti Columbialla muutamia elokuvia, kunnes erosi ja siirtyi Metro-Goldwyn-Mayerille tuottajaksi. MGM:llä Wanger tuotti muun muassa Greta Garbon elokuvat Kuningatar Kristiina ja Enkeli Valkoisessa talossa. Wanger palasi pian MGM:ltä Paramountille itsenäiseksi tuottajaksi.
Wanger teki heinäkuussa 1936 kymmenen vuoden sopimuksen elokuvien tuottamisesta United Artistsille, jossa hänen ensimmäinen elokuvansa oli Fritz Langin ohjaama Karkuri. Wangerilla oli vuosien 1936–1938 välissä palkkalistoillaan enemmän tähtinäyttelijöitä kuin kellään muulla itsenäisellä tuottajalla. Hän tuotti 1930-luvulla muun muassa John Fordin elokuvan Hyökkäys erämaassa. Vuonna 1940 Wanger valittiin Yhdysvaltain elokuva-akatemian johtoon.
Pian vuonna 1940 ilmestyneen Alfred Hitchcockin ohjaaman Ulkomaankirjeenvaihtajan jälkeen Wanger teki sopimuksen Universal Picturesin kanssa. Wanger sai Oscar-gaalassa 1946 kunnia-Oscarin elokuva-akatemian johtajana. Hänelle myönnettiin kunnia-Oscar myös 1949 elokuvasta Orleansin neitsyt. Wanger oli vihainen elokuvan huonosta markinnoinnista ja syytti RKO Picturesin johdassa ollutta Howard Hughesia Orleansin neitsyen huonosta menestyksestä. Wanger ei suostunut vastaanottamaan kunnia-Oscaria, sillä hän oli vihainen myös elokuva-akatemialle, joka ei ollut valinnut elokuvaa paras elokuva -ehdokkaaksi.
Wangerin ura oli jo valmiiksi laskusuunnassa, kun hänet tuomittiin neljäksi kuukaudeksi vankilaan 1952. Wanger oli ampunut vaimonsa Joan Bennettin rakastajaa nivusiin. Wanger jatkoi uraansa kuitenkin seuraavaksi Allied Artistsilla. Hänen viimeiseksi elokuvakseen jäi 1963 valmistunut Kleopatra. Elokuvan taustalla vaikutti 20th Century Fox. Kleopatra oli pahasti epäonnistunut projekti, sillä sen tuottamiseen meni viisi vuotta ja ohjaajaa sekä näyttelijöitä vaihdettiin usein. Elokuva oli taloudellinen floppi. Darryl F. Zanuck erotti Wangerin hieman ennen kuvausten loppumista.
Space Needle
Space Needle on torni Seattlessa Washingtonissa Yhdysvalloissa. Se on kaupungin näkyvin maamerkki ja Seattlen symboli. Space Needle rakennettiin Seattle Center -puistoon vuoden 1962 Seattlen maailmannäyttelyyn. Space Needle on 184 metriä korkea, 42 metriä leveä ja painaa 9 550 tonnia. Kun rakennustyöt saatiin valmiiksi, se oli korkein rakennus Mississippijoen länsipuolella. Se on rakennettu kestämään 320 km/h tuuli ja magnitudin 9,5 maanjäristys – mikä suojelisi tornia niinkin isoilta järistyksiltä kuin vuoden 1700 Cascadian järistys. Tornin katolla on 25 ukkosenjohdatinta, jotka estäisivät suuret vahingot salaman osuessa torniin.
Salaiset kansiot (10. tuotantokausi)
Yhdysvaltalaisen televisiosarjan Salaisten kansioiden '''10. tuotantokausi''' esitettiin Yhdysvalloissa tammi–helmikuussa 2016. Salaiset kansiot esitettiin alun perin vuosina 1993–2002. Maaliskuussa 2015 tiedotettiin, että sarja palaa kuusijaksoisen minisarjan muodossa.
Space Needle
Space Needlessä on 160 metrin korkeudessa näköalatasanne, 152 metrin korkeudessa lahjatavaraliike ja pyörivä SkyCity-ravintola. Molemmilla tasoilla on läpinäkyvä lasinen lattia. Needlen huipulta näkee paitsi Seattlen keskikaupunkia, myös Olympicin vuoriston, Kaskadit, Mount Rainierin, Mount Bakerin, Elliott Bayn ja ympäröivät saaret. Space Needle näkyy usein Seattlesta otetuissa kuvissa, sillä se erottuu selvästi muiden pilvenpiirtäjien joukosta. Tämä johtuu siitä, että torni on noin 60-kerroksisen talon korkuinen ja sijaitsee noin 1,3 kilometrin päässä keskustan pilvenpiirtäjistä.
Salaiset kansiot (10. tuotantokausi)
Jaksot
Kaksoisristillä (‡) merkityt jaksot kuuluvat sarjan mytologiajaksoihin.
Space Needle
Vierailijat voivat mennä Space Needlen huipulle hisseillä, jotka kulkevat 16 kilometrin tuntivauhtia. Matka vie 43 sekuntia ja jotkut turistit odottavat monta tuntia päästäkseen edes hetkeksi Needlen huipulle. Tuulisina päivinä hissejä hidastetaan kulkemaan vain kahdeksan kilometrin tuntivauhtia. Space Needle julistettiin historialliseksi maamerkiksi 9. huhtikuuta 1999.
Salaiset kansiot (10. tuotantokausi)
Tausta
Salaiset kansiot, joka pyöri televisiossa vuosina 1993–2002 Fox-kanavalla, seurasi kahden FBI-erikoisagentin, Fox Mulderin (David Duchovny) ja Dana Scullyn (Gillian Anderson), työtä paranormaaleihin ilmiöihin liittyvien tapausten parissa. Televisiosarjaan liittyy myös kaksi elokuvaa X-Files – taistelu tulevaisuudesta (1998) ja X-Files: Usko koetuksella (2008). Sarjan luoja Chris Carter kertoi toisen elokuvan ensi-illan aikoihin, että jos X-Files: Usko koetuksella pärjäisi kaupallisesti, tehtäisiin kolmas elokuva, joka keskittyisi televisiosarjan mytologiaan ja erityisesti avaruusolentojen invaasioon ja Maan asuttamiseen, jolle annettiin sarjan viimeisessä jaksossa päivämäärä 22. joulukuuta 2012. Duchovny kertoi lokakuussa 2009 halustaan tehdä X-Files -elokuva vuonna 2012, mutta ei tiennyt olisiko se mahdollista. Anderson kertoi elokuussa 2012 uuden elokuvan tulo ”näyttää melko hyvältä”. Lokakuussa 2013 pidetyssä New York Comic Con -tapahtumassa Duchovny ja Anderson vahvistivat olevansa kiinnostuneita kolmannen elokuvan tekemisestä. Tammikuussa 2015 Fox Television Groupin puheenjohtaja Gary Newman kertoi kanavan olevan kiinnostunut Salaisten kansioiden takaisin tuomisesta, mutta ei elokuvana vaan minisarjana.
Space Needle
Arkkitehtuuri
Space Needlen arkkitehtuuri on suunnittelijoiden kompromissin tulos. Kaksi johtavaa ideaa Seattlen maailmannäyttelyä varten olivat Edward Carlsonin luonnos jättiläismäisestä ilmapallosta, joka oli maassa (huomaa hieman kalteva pohja) ja arkkitehti John Grahamin konsepti lentävästä lautasesta (huomaa 'sädekehä', jossa ravintola ja näköalatasanne ovat). Space Needle rakennettiin kestämään huomattavat maanjäristykset kaksinkertaistamalla rakennuksen massa suunnitellusta. Space Needlen ei pitäisi kärsiä suuria vahinkoja, jos maanjäristyksen magnitudi on alle 9. Sen pitäisi myös kestää asteikon 5 hurrikaanit, Space Needle huojuu vain 16 millimetriä per 10 km/h voimakas tuuli.
Salaiset kansiot (10. tuotantokausi)
Tuotanto
thumb|[[Gillian Anderson (vas.) ja David Duchovny (oik.) palaavat rooleihinsa Dana Scullyna ja Fox Mulderina minisarjassa.]]
Roolijako
Newman kertoi uuden sarjan sisältävän ”kaikki tärkeät henkilöt”, jolla hän tarkoitti Carteria, Duchovnya ja Andersonia. Fox Television Groupin puheenjohtaja Dana Walden huomautti myöhemmin, että ajankohdan, jolloin kaikki kolme olisivat vapaita, löytäminen olisi hankalaa. Virallisen julkistamisen aikoihin Duchovny oli tekemässä NBC:n sarjaa Aquarius ja Anderson BBC:n draamasarjaa The Fall. Siitä huolimatta molemmat ilmaisivat halunsa palata sarjaan: ennen virallista julkistamista, Anderson kertoi olevansa ”helvetin iloinen” jos Fox toisi Salaiset kansiot takaisin, ja Duchovny kertoi olevansa ”enemmän kuin iloinen” jos saisi palata Mulderin rooliin.
Space Needle
Arkkitehtuuri
Viisi tasoa (mm. ravintolat ja näköalatasanne) kattava päällimmäinen kupoli on täysin tasapainossa, jolloin ravintolaosa pystyy pyörimään ympäri vain pienen sähkömoottorin avulla. Se pyörii täyden kierroksen tasan 47 minuutissa. Rungossa olevan maalin sävy on Orbital Olive, jalustan sävy Astronaut White, ”ufo-osan” sävy Re-entry Red ja katon sävy Galaxy Gold.
31. joulukuuta 1999 (uudenvuodenaattona) paljastettiin ensimmäisen kerran valtavat valot Needlen tornissa. Valoja kutsutaan nimillä Legacy Light ja Skybeam, ja se sisältää niin paljon lamppuja, että niiden yhteinen teho on 85 miljoonaa kandelaa. Valot laitetaan Seattlessa päälle juhlien ja erikoistilaisuuksien aikaan. Valojen konsepti oli peräisin Seattlen maailmannäyttelyn julisteesta vuodelta 1962. Vaikka valoja suunniteltiin käytettäväksi 75 iltana vuodessa, niitä ei yleensä käytetä edes kahtatoista kertaa vuoden aikana. Valot olivat päällä kaksitoista päivää yhteen menoon 11. syyskuuta 2001 - 22. syyskuuta 2001, kunnianosoituksena syyskuun 11. päivän terrori-iskuissa kuolleille.
Pitkälampi (Heinola, Myllykylä)
Pitkälampi on Päijät-Hämeessä Heinolassa Myllykylän lähellä sijaitseva lampi.
Salaiset kansiot (10. tuotantokausi)
Roolijako
Duchovny paljasti haastattelussaan Late Show with David Lettermanissa 31. maaliskuuta 2015, että Mitch Pileggi ja William B. Davis palaisivat rooleihinsa Walter Skinnerina ja Tupakkamiehenä. Molempien mahdollisesta palaamisesta oli huhuttu jo aiemmin. Joel McHale valittiin esittämään uutta hahmoa Tad O’Malleyta, uutisankkuria ja Mulderin liittolaista. McHale valittiin sen jälkeen kun Chris Carter näki hänen roolisuorituksensa Sons of Anarchyssa.
Hanlampi (Heinola)
Hanlampi on Päijät-Hämeessä Heinolassa ja Asikkalassa Viinakoijan kylän lähellä sijaitseva lampi.
Space Needle
Arkkitehtuuri
Samassa Seattlen maailmannäyttelyn julisteessa näkyi spiraalimaiset portaat, jotka toimisivat sisäänkäyntinä hisseille, mutta niitäkään ei otettu mukaan viimeisimpiin rakennussuunnitelmiin. Portaat korvattiin kaksikerroksisella Pavilion-tasolla, joka suljettiin lasilla. Joidenkin mielestä tämä taso muistuttaa Nautilusta. Kaiken kaikkiaan Needlen portaissa (mukaan lukien ravintolat ja näköalatasanne) on yhteensä 832 askelmaa.
Salaiset kansiot (10. tuotantokausi)
Kuvaukset
Maaliskuussa 2015 tiedotettiin, että kanava tilaisi lyhyen kuusijaksoisen kauden. Jaksojen vähäisen määrän arveltiin johtuvan Duchovnyn ja Andersonin kiireisestä aikataulusta. Duchovny kertoi itse, ettei haluaisi tehdä kokonaista kautta, koska ”olemme kaikki vanhoja, meillä ei ole virtaa tehdä kokonaista kautta.” Davis vahvisti kuvausten järjestettävän Vancouverissa. Kuvaukset alkoivat 8. kesäkuuta.
Hanlampi (Heinola)
Maantietoa
Lammen pinta-ala on 2,3 hehtaaria, se on 200 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 800 metriä.
Pitkälampi (Heinola, Myllykylä)
Maantietoa
Lammen pinta-ala on 1,0 hehtaaria, se on 250 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 600 metriä.
Hanlampi (Heinola)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Hanjoen valuma-alueeseen (14.143) se kuuluu. Lammen vedenpinnan korkeus on 94 metriä mpy.
Pitkälampi (Heinola, Myllykylä)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Myllyojan valuma-alueeseen (14.142) se kuuluu. Lammen vedenpinnan korkeus on 133,9 metriä mpy.
Space Needle
Arkkitehtuuri
Valmistumisaikanaan vuonna 1962 Space Needle oli 184-metrisenä kaikkein korkein rakennus Mississippijoen länsipuolella. Sittemmin sen on syrjäyttänyt mm. Columbia Center, joka on noin 302 metriä korkea.
Nowaki (1906)
Nowaki oli keisarillisen Japanin laivaston 1906 valmistunut Kamikaze-luokan torpedovenehävittäjä.
Space Needle
Historia
Edward E. Carlsonilla, vuoden 1962 Seattlen maailmannäyttelyn puheenjohtajalla, oli alun perin idea ravintolan sisältävän tornin pystyttämisestä maailmannäyttelyyn. Carlson oli silloin hotellialan puheenjohtaja eikä häntä tunnettu taiteiden tai suunnittelun alalta, mutta häntä inspiroi tuore vierailu Saksan Stuttgart-tornin luona.
Nowaki (1906)
Valmistus
Alus tilattiin osana vuoden 1904 hankintoja Sasebon laivastontelakalta, missä köli laskettiin 1. elokuuta 1905 ja alus laskettiin vesille 25. heinäkuuta 1906. Alus valmistui vielä samana vuonna 1. marraskuuta.
Space Needle
Historia
Tulevaa Seattle Needleä varten ei oltu löydetty sopivaa rakennuspaikkaa. Koska kaupunki ei rahoittanut maahankintaa, maa täytyi hankkia näyttelyalueen lähettyviltä. Sopivan rakennuspaikan etsinnät eivät tuottaneet tulosta, kunnes vuonna 1961 vapautui 1369 m² suuruinen maatilkku, joka myytiin hankkeen toteuttajille 75 000 dollarilla. Tällöin aikaa maailmannäyttelyyn oli enää vain yksi vuosi.
Nowaki (1906)
Palvelus
Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus poistettiin palveluksesta 1. huhtikuuta 1924.
Space Needle
Historia
Tornin rakensi ja rahoitti Pentagram Corporation, joka koostui Bagley Wrightista, urakoitsija Howard S. Wrightista, arkkitehti John Grahamista, Ned Skinneristä ja Norton Clappista. Vuonna 1977 Bagley, Skinner ja Clapp myivät omat osuutensa Howrad Wrightille, joka muutti nimen Space Needle Corporationiksi.
Space Needlen maanjäristyskestävyyttä varmistettiin kaivamalla perustalle 10 metriä syvä ja 40 metriä leveä monttu, jonka täyttämiseen 467 betonirekalta kului päivän verran aikaa. Perusta painoi lähes 6 000 tonnia ja pohjan vahvistusrenkaat 250 tonnia. Betonipohjan painaessa saman verran kuin maanpäällinen rakennelma Needlen painopiste oli vain 1,5 metriä maan yläpuolella. Rakennelma on kiinnitetty perustaan 72 ruuvilla, joista jokainen on 10 metrin pituinen.
Tornin urakoitsijana toimi rakennusyhtiö Howard S. Wright Construction Co. Kiireellisen aikataulun vuoksi rakennustyöntekijät työskentelivät vuorokauden ympäri. Space Needle saatiin rakennettua alle vuodessa; se oli valmis huhtikuussa 1962 ja tuli maksamaan yhteensä 4,5 miljoonaa dollaria. Viimeinen hissikori saatiin asennetuksi päivää ennen kuin maailmannäyttely avattiin 21. huhtikuuta. Maailmannäyttelyn aikana lähes 20 000 ihmistä päivässä ajoi hissillä näköalatasanteelle. 20 000 ihmisen tavoitetta ei kuitenkaan rikottu, vaikka yhtenä päivänä tavoitteesta jäätiinkin vain 50 ihmisellä.
Vuonna 1982 Space Needleen lisättiin SkyLine-taso 33 metrin korkeuteen. Sitä ei ollut rakennettu aikaisemmin, koska tätä tasoa ei ollut piirretty alkuperäiseen suunnitelmaan. Nykyisin SkyLine Banquet Facilityyn mahtuu 20–360 ihmistä.
Vuonna 1993 hissit korvattiin uusilla tietokoneohjatuilla hisseillä, joiden nopeus on 16 kilometriä tunnissa. Voimakas maanjäristys (6,8 Richterin asteikolla) vuonna 1995 aiheutti riittävän suuren heilautuksen Needlessä, että vessojen vedet läikkyivät ulos.
Vuosikymmenten ajan Space Needlen ”sädekehällä”, 152 metrin korkeudessa, toimi kaksi ravintolaa: the Space Needle Restaurant, jonka alkuperäinen nimi oli Eye of the Needle, sekä Emerald Suite. Nuo kaksi kuitenkin suljettiin vuonna 2000, jotta saataisiin tilaa SkyCitylle.
Vuosina 1999 ja 2000 Space Needlessa toteutettiin uudistuksia, jotka käsittivät muun muassa SkyCity-ravintolan, SpaceBase-vähittäiskaupan, SkyBeam-installaation, näköalatasanteen kunnostuksen, valojen lisäykset ja korjauksen. Uudistus saatiin valmiiksi vuonna 2000 ja se maksoi lähes viisi kertaa tornin alkuperäisiä rakennuskustannuksia enemmän, 21 miljoonaa dollaria.
Joka vuosi uutenavuotena Space Needle juhlii merkkipäivää ilotulitusshow’lla keskiyöllä. Vuonna 2000 Space Needlen juhlallisuudet peruutettiin terrorismin mahdollisuuden takia, mutta ilotulitusshow kuitenkin järjestettiin.
19. toukokuuta 2007 Space Needle toivotti tervetulleeksi 45. miljoonannen vierailijansa. Vieras, sanfranciscolainen Greg Novoa, sai ilmaisen kahden hengen matkan Pariisiin, joka sisälsi myös VIP-illallisen Eiffel-tornissa. Toukokuussa 2008 Space Needle pestiin kunnolla ensi kertaa vuoden 1962 Seattlen maailmannäyttelyn jälkeen.
Vuonna 2017 Space Needlen ravintola suljettiin väliaikaisesti remontin takia. Uudistuksessa ravintolaosan sekä näköalatasanteen lattiat korvattiin lasisella läpinäkyvällä lattialla ja kehää pyörittävät sähkömoottorit uusittiin. Ravintola aukeaa jälleen alkuvuodesta 2019.
Hyppääjät
Kolme ihmistä on tehnyt itsemurhan hyppäämällä Space Needlen näköalatasanteelta. Jokainen näistä tapahtui 1970-luvulla. Kaksi heistä hyppäsi vuonna 1974, ennen kuin "turvaverkko" oli asennettu tasanteen ympärille. Kolmas teki itsemurhan neljä vuotta myöhemmin, vuonna 1978. Myös muita ihmisiä on yrittänyt hypätä, mutta poliisi on saanut heidät aina ennen kiinni.
Kuusi BASE-hyppääjää on hypännyt tornista, mutta tämä on kiellettyä ilman laillista lupaa. Neljä näistä hyppääjistä oli osa luvallista mainostilaisuutta vuonna 1996 mutta kaksi muuta hyppääjää pidätettiin.
Televisio
Space Needle nähdään televisiosarjoissa Frasier, Greyn anatomia, Dark Angel ja iCarly. 1. huhtikuuta 1989 Seattlen televisiokanava Almost Live! lähetti kanavallaan lähetyksen, jossa raportoitiin Space Needlen kaatuneen tuulen vuoksi. Kyseessä oli aprillipila. Animaatiosarjassa Paavo Pesusieni on nimellä Sea Needle esiintyvä rakennus, joka on parodia Space Needlestä. Televisiokanava History Channelin tutkivassa spesiaalissa Maa ihmisten jälkeen näytetään Space Needlen kaatuminen korroosion seurauksena. Space Needle esiintyy myös kiinalaisessa televisiosarjassa The Legend of Bruce Lee. Kilpailusarjassa The Phone erään pojan oli ryömittävä Space Needlen uloimmalla kehällä etsien samalla johtolankoja peliä varten. Pojan jälkeen erään tytön oli kiivettävä tornin jyrkimpään kohtaan, itse neulaan saadakseen lisää johtolankoja. Molemmat kilpailijat oli kiinnitetty turvavaijereihin mahdollisen putoamisen varalta.
Kirjallisuus
Vuonna 1974 julkaistu kirjailija Stephen Casgroven lastenkirja Wheedle on the Needle kertoo Wheedle-nimisestä karvaisesta hahmosta, joka asuu Space Needlessä ja aiheuttaa sen valojen välähtelyä. Hahmon viimeiset lauseet ovat: ”There’s a Wheedle on the Needle / I know just what you’re thinking / But if you look up late at night / You’ll see his red nose blinking.” Wheedle oli kirjan julkaisusta lähtien seattlelaisen koripalloseura Seattle SuperSonicsin maskotti.
Chuck Palahniukin vuoden 1999 kirjassa Invisible Monsters hahmot vierailevat Space Needlen huipulla, kirjoittavat paperinpalalle salaisuuksia ja heittävät ne alas.
Musiikki
Vuonna 1962 Seattlen maailmannäyttelyn aikana Space Needleen asennettiin useita kertoja päivässä soitettu kellopeli. Siitä kuului 538 kellon ääni ja sen rakensi Schulmerich Company nimellä ”Carillion Americana”. Operaattorin konsoli sijoitettiin Space Needlen pohjaan ja suljettiin lasilla, jotta laitetta soittava muusikko pystyi keskittymään kunnolla. Kellopeliä pystyi soittamaan myös kelalla, ja sen ääni kuului koko lähialueella, jopa sitäkin kauempana.
Australialaisen rockyhtyeen The Church vuoden 2006 studioalbumilla Uninvited, Like the Clouds on kappale nimeltä ”Space Needle”.
Urheilu
Space Needle toimii jalkapalloseura Seattle Sounders FC:n logona. Se esiintyi myös entisen koripalloseura Seattle SuperSonicsin logossa.
Lelut
Lego Group loi LEGO Architecture Landmark -sarjaansa varten 22 senttimetriä korkean Space Needlen pienoisversion.
Videopelit
Naughty Dogin pelissä The Last of Us Part II Space Needlen voi nähdä horisontissa Seraphites-kultin saarella.
Aiheesta muualla
47.62056°N, -122.34917°W
George Wassouf
thumb|George Wassouf George Wassouf (s. 23. joulukuuta 1961) on syyrialainen laulaja. Hän syntyi Kafrounissa kristittyyn kotiin ja muutti varhaisella iällä perheineen Beirutiin, Libanoniin.
Wassoufin varhaisimpia hittejä oli "El-Hawa Sultan". Laulaja on tätä nykyä arabimaailman kuunnelluimpia artisteja, ja hänet tunnetaan laajalti maailmanmusiikkipiireissä myös sen ulkopuolella.
Miikka Luosmaa
Miikka Luosmaa (s. 22. huhtikuuta 1994) on suomalainen koripalloilija.
Karkkilan Urheilijoiden kasvatti Luosmaa harrasti lapsena koripallon lisäksi myös jalkapalloa. Hän kärsi polvivammasta vuodet 2012 ja 2013 ja pelasi kasvattajaseurassaan I-divisioona B:ssä syksyllä 2014 kahdeksan ottelua 6,1 pisteen ja 4,4 levypallon keskiarvoilla. Kauden 2014–2015 hän pelasi Yhdysvalloissa Regis Universityn NCAA II:sta pelanneessa joukkueessa. Heinäkuussa 2015 Luosmaa palasi Suomeen ja teki Korisliigassa pelanneen Kouvojen kanssa yksivuotisen pelaajasopimuksen, jonka myötä hän pelasi myös seuran I-divisioona B:ssä pelanneessa reservijoukkueessa.
Luosmaan polvea kuntoutettiin kauden aikana, ja pitkäaikainen polvivamma toipui olemattomiin. Luosmaasta oltiin kiinnostuneita myös muissa seuroissa, mutta hän teki maaliskuussa 2016 yhden kauden mittaisen jatkosopimuksen Kouvojen kanssa.
Toukokuussa 2017 Luosmaa siirtyi Turun kauppakorkeakouluun opiskelemaan siirtyessään kaksivuotisella sopimuksella Salon Vilppaaseen.
Nakia Burrise
Nakia Burrise (s. 21. lokakuuta 1974 San Diego, Kalifornia) on yhdysvaltalainen näyttelijä ja laulaja, joka tunnetaan parhaiten roolistaan Tanya Sloanina televisiosarjassa Power Rangers Zeo.
Elämäkerta
Burrise syntyi San Diegossa, Kaliforniassa Cornell ja Deborah Burriselle. Hänellä on myös kaksi veljeä Marvell ja Cornell. Burrise kävi Thomas Alva Edison Senior high schoolia Stocktonissa, Kaliforniassa, josta hän valmistui vuonna 1992. Sittemmin Burrise siirtyi opiskelemaan näyttelemistä Kalifornian yliopistoon Los Angelesissa.
Näyttelijänä
Burrisen näyttelijän ura alkoi televisiossa vuonna 1996, kun hänen managerinsa huomasi Power Rangersista lehti-ilmoituksen vuonna 1995. Burrise sai lopulta roolin noin sadan hakijan joukosta. Hän näytteli ensi kerran Tanya Sloanin roolissa televisiosarjassa Mighty Morphin Alien Rangers. Hän esiintyi sarjan kaksiosaisessa päätösjaksossa "Hogday Afternoon", jossa Burrisesta tuli uusi ja samalla kolmas keltainen Ranger, kun toista keltaista Rangeria näytellyt Karan Ashley päätti jättää sarjan. Sarjan aikana Ashleyn näyttelemä Aisha Campbell valitsi Burrisen näyttelemän Tanya Sloanin voimansa periäksi. Burrise jatkoi roolissaan Power Rangers Zeossa vuonna 1996, tällä kertaa pääosassa yhdessä Catherine Sutherlandin, Steve Cardenasin, Johnny Yong Boschin, Jason David Frankin ja David Yostin kanssa. Sarjan päätyttyä Burrise oli pääosassa myös elokuvassa Power Rangers turbovaihteella vuotta myöhemmin ja näytteli sarjan Power Rangers Turbo 14. jaksossa ennen kuin päätti jättää sarjan vuonna 1997. Hänen tilalleen neljänneksi keltaiseksi Rangeriksi tuli Ashley Hammondia näytellyt Tracy Lynn Cruz. Sarja jäi myös Burrisen viimeiseksi Power Rangers -ohjelmaksi.
Hän jatkoi esiintymistä televisiossa vierailevissa rooleissa vuoteen 2001 asti muun muassa Smart Guyssa, Moeshassa ja Sabrina, teininoidassa. Burrise piti hetken taukoa näyttelemisestä terveydellisistä syistä ja työskenteli sijaisopettajana. Palattuaan takaisin näyttelemisen pariin vuonna 2005 hän vieraili televisiosarjoissa Boston Legal, Samantha ja Bones. Burrise esiintyi myös elokuvassa Between Kings and Queens.
Park Sang-young
Park Sang-young (, s. 16. lokakuuta 1995) on eteläkorealainen miekkailija ja olympiavoittaja. Hän miekkailee kalvassa. Park voitti olympiakultaa Rio de Janeiron olympialaisissa 2016 kalvan yksilökilpailussa. Tokion olympialaisissa 2020 Park oli mukana Etelä-Korean joukkueessa, joka sai kalvan joukkuekilpailussa pronssia. Yksilökilpailussa hän sijoittui seitsemänneksi.
Johann-Dietrich Wörner
pienoiskuva|Professori Johann-Dietrich Wörner vuonna 2007. Johann-Dietrich Wörner (usein "Jan" Wörner) (s. 18. heinäkuuta 1954 Kassel, Länsi-Saksa) on saksalainen rakennusinsinööri. Hän toimi vuosina 2007–2015 Saksan avaruushallinnon DLR-tutkimuslaitoksen pääjohtajana ja 2015–2021 Euroopan avaruusjärjestön pääjohtajana.
Historia
Wörner opiskeli rakennusinsinööriksi Berliinin teknillisessä korkeakoulussa ja Darmstadtin teknillisessä korkeakoulussa. Hän vietti vuoden 1982 vaihtotutkijana Japanissa. Hän toimi vuoteen 1990 asti "Ingenieurbüro König und Heunisch"-insinööritoimistossa Frankfurtissa. Vuonna 1990 hän alkoi toimia opettajana Darmstadtin teknillisessä korkeakoulussa. Vuodet 1992–1994 Wörner oli rakennustekniikan osaston dekaani. Hän yleni vuonna 1995 statiikan professoriksi. Vuonna 1994 hän perusti oman insinööritoimiston, jonka nimi on Ingenieurbüro Wörner und Partner.
27. kesäkuuta 1995 hänet valittiin Darmstadtin teknillisen korkeakoulun johtajaksi, jossa hän jatkoi 28. helmikuuta 2007 asti.
Vuonna 2007 hänestä tuli Helmholtz-Gemeinschaft Deutscher Forschungszentren-verkoston varapääjohtaja, DLR:n pääjohtaja ja Saksan päädelegaatti Euroopan avaruusjärjestön neuvostoon.
Wörner toimi Euroopan avaruusjärjestön pääjohtajana 2015–2021.
Salme Karppinen
Salme Maria Karppinen (s. 1. kesäkuuta 1937, Sotkamo) on suomalainen näyttelijä.
Karppinen on näytellyt lähinnä teattereissa, mm. Turun kaupunginteatterissa pitkään. Hänet on myös nähty muutamissa elokuvissa vuosina 1958–1985 sekä vuonna 2000 valmistuneessa lyhytelokuvassa Pakkaus. Kaiken lisäksi Salme Karppinen on ollut mukana televisioelokuvissa ja mukana Televisioteatterin toiminnassa.
Salme Karppisen tunnetuimmat elokuvaroolit olivat Kaarina elokuvassa Sven Tuuva (1958) sekä kartanonomistajan rouva, Irene Peteri elokuvassa Totuus on armoton (1963). Karppinen on ollut naimisissa vuodesta 1961 alkaen. Avioliitosta on yksi lapsi.
Gazan taistelu
Gazan taistelu -nimisiä taisteluita on ollut usea:
Street of Dreams
Street of Dreams on hard rock -yhtye Guns N’ Rosesin kolmas single albumilta Chinese Democracy. ”Street of Dreams” julkaistiin vuonna 2009, ja se nousi Yhdysvaltojen Billboard Mainstream Hot Tracks -listan sijalle 54, ja Kanadassa sijalle 46. Kappaleen alun perin kirjoitti ja sanoitti Axl Rose, mutta Tommy Stinson ja Dizzy Reed auttoivat Rosea tekemään siihen joitakin basso/kitara/piano melodioita. Chinese Democracy -levyllä se on kappale numero neljä. Alun perin kappale tunnettiin nimellä ”The Blues”. Kappale sisältää kaksi kitarasooloa, joista toisen soittaa Robin Finck ja toisen Buckethead.
Live
”Street of Dreams” on soitettu livenä yhtyeen Chinese Democracy -kiertueella seuraavina vuosina:
Massimo Rigoni
Massimo Rigoni (s. 24. marraskuuta 1961 Asiago) on italialainen mäkihyppääjä, joka kilpaili kansainvälisellä tasolla 1980-luvulla. Hän edusti roomalaista GS Fiamme Gialle -seuraa. Hän on pituudeltaan 174 cm.
Rigoni sijoittui Oslon MM-kilpailuissa 1982 normaalimäessä 12:nneksi. Sarajevon olympialaisissa 1984 hän oli normaalimäessä kuudestoista.
Rigoni sijoittui maailmancupin kokonaiskilpailussa seitsemänneksi kaudella 1981–1982. Hän saavutti uransa kaikki viisi maailmancupin palkintosijaa tuolla kaudella oltuaan toinen Thunder Bayn normaali- ja suurmäessä ja Engelbergin suurmäessä sekä kolmas Planican normaali- ja suurmäessä.
Vanhakylä
Vanhakylä tarkoittaa seuraavia asioita:
Anders Ahlgren
Anders Oscar Ahlgren (12. helmikuuta 1888 Malmö – 27. joulukuuta 1976 Malmö) oli ruotsalainen kreikkalais-roomalaisen tyylin painija, olympiamitalisti ja maailmanmestari.
Vuonna 1913 Ahlgren voitti maailmanmestaruuden raskaassa sarjassa (yli 82 kg) Breslaun MM-kisoissa sekä epävirallisen Euroopan-mestaruuden Budapestin kisoissa. Edellisvuonna Tukholman olympialaisissa hän oli saavuttanut 82,5 kilogramman painoluokasta hopeaa painittuaan loppuottelussa suomalaista Ivar Böhlingiä vastaan yhdeksän tunnin ajan painijoiden saamatta toisistaan selvää, minkä johdosta kulta jätettiin jakamatta ja kumpikin sai hopeamitalin.
Antwerpenin olympialaisissa Ahlgren niin ikään selvisi loppuotteluun yli 82,5 kg:n sarjassa häviten siinä Suomen Adolf Lindforsille. Menetettyään kultamitalin ei Ahlgren enää lähtenyt ottelemaan hopeamitalista, joka ei tuolloisten sääntöjen mukaan kuulunut automaattisesti loppuottelun hävinneelle osapuolelle, vaan siitä saivat kamppailla kaikki mestarille kilpailun kuluessa hävinneet painijat. Näin ollen Ahlgren jäi kokonaan ilman mitalia.
Hehkuva rauta
Hehkuva rauta on Elonkerjuu-yhtyeen albumi, joka julkaistiin 12. syyskuuta 2014.
Albumi nousi Suomen virallisen listan sijalle 1.
Virginio Lunardi
Virginio Lunardi (s. 22. maaliskuuta 1968 Gallio, Vicenzan maakunta) on italialainen mäkihyppääjä, joka kilpaili kansainvälisellä tasolla 1985–1992. Hän edusti roomalaista GS Fiamme Gialle seuraa. Hän on pituudeltaan 184 cm.
Lunardi sijoittui maailmancupin kokonaiskilpailussa kymmenenneksi kaudella 1989–1990. Hän oli tuolla kaudella toinen Lahden normaali- ja suurmäessä sekä kolmas Predazzon ja Sollefteån normaalimäen kilpailuissa. Hän sijoittui maailmancupin osakilpailuissa kaikkiaan 12 kertaa kymmenen parhaan joukkoon, näistä kymmenen kaudella 1989–1990.
Lunardi sijoittui lentomäen MM-kilpailuissa yhdeksänneksi Vikersundissa 1990. Lahden MM-kilpailuissa 1989 hän oli suurmäessä seitsemästoista.
Henry King
Henry King (24. tammikuuta 1886 Christiansburg, Virginia, Yhdysvallat – 29. kesäkuuta 1982 Toluca Lake, Kalifornia, Yhdysvallat) oli Golden Globe -palkittu yhdysvaltalainen elokuvaohjaaja ja yksi Yhdysvaltain elokuva-akatemian perustajista.
Palaa
Palaa on ramopunk-yhtye Poikien kuudes studioalbumi, joka julkaistiin maaliskuussa 2003 levymerkillä Ayshire. Albumi on yhtyeen ensimmäinen pitkäsoitto sitten vuoden 1996 albumin Pure.
Kappaleet
+ Mä uskon meihin (video)
Monaco kesäolympialaisissa 2016
Monaco osallistui kesäolympialaisiin 2016. Sitä edusti kolme urheilijaa kolmessa lajissa. Joukkueen lipunkantajana avajaisissa toimi juoksija Brice Etès.
Huukinlampi
Huukinlampi on Päijät-Hämeessä Asikkalassa ja Heinolassa Viinakoijan kylän lähellä sijaitseva lampi.
Maantietoa
Lammen pinta-ala on 1,3 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Hanjoen valuma-alueeseen (14.143) se kuuluu. Lammen vedenpinnan korkeus on 106,1 metriä mpy.
Äänteenmuutos
Äänteenmuutokseksi kutsutaan ilmiötä, jossa kielen äänne muuttuu toiseksi kielihistoriassa. Äänteenmuutos viittaa kielen itsensä muutokseen, ei puhevirrassa jatkuvasti tapahtuviin muutoksiin kuten koartikulaatioon. Yleinen äänteen muutostyyppi on assimilaatio, jossa vierekkäiset äänteet mukautuvat toisiinsa. Äänteenmuutoksessa voi olla kyse myös koko äännejärjestelmää koskevista muutoksista, esimerkiksi tietyn äänteen katoamisesta.
Äännelaki
Äänteenmuutosten historiallis-vertaileva tutkimus saavutti tieteellisen muotonsa 1700–1800-lukujen vaihteessa, mutta jo aiemmin metaforisesti käytetyn äännelain (saksaksi Lautgesetz) käsitteen määritteli vasta nuorgrammaattinen koulukunta 1800-luvun loppupuolella. Nuorgrammaatikot näkivät äännelain luonnonlakien kaltaiseksi poikkeuksettomaksi muutokseksi.
Äännelaki ei selitä muutoksen syitä vaan määrittelee vain muutoksen kielensisäiset edellytykset eli sen äänneympäristön, jossa jokin muutos poikkeuksetta tapahtuu.
Näin ymmärrettynä äännelakia saattoi häiritä vain analogia (alk. ”väärä analogia”), ”sanan tai tyypin osittain tai täydellisesti yhtäläistävä vaikutus toiseen, siihen tajunnassa yhdistyvään sanaan tai tyyppiin”.
Esimerkiksi suomessa äännelaillinen on taivutus kaksi : kahden (<< *kakte+n), jossa toteutuvat äännelait
Vastaavasti sanassa lahti : lahden nominatiivi on analoginen: äännelaillinen muoto olisi laksi, joka esiintyy yhä esim. murteissa ja Suomen paikannimien ruotsinkielisissä vastineissa (Maalahti, ruotsiksi Malax), mutta mahdollisesti paikallissijamuotojen tekstuaalisen yleisemmyyden vuoksi on syntynyt analogia taivutuskaavaan lehti : lehden, minkä perusteella nominatiivi on muodostettu.
Äänteenmuutosten luokittelu
Äänteenmuutoksia ei välttämättä voi luokitella niin, ettei sama muutos yhtä aikaa edusta useampaa luokkaa. Äänteenmuutoksia ovat:
Eduard von Böhm-Ermolli
Eduard von Böhm-Ermolli (12. helmikuuta 1856 Ancona – 9. joulukuuta 1941 Opava ) oli itävaltalainen kenraali ensimmäisen maailmansodan aikana. Böhm-Ermolli saavutti sotamarsalkan arvon Itävalta-Unkarin armeijassa sekä kunnia-arvon Saksan armeijan sotamarsalkka 30. lokakuuta 1941.
Elämäkerta
Eduard von Böhm-Ermollin isä Georg Böhm (1813–1893) oli ylennetty kersantista upseeriksi hänen kunnostauduttuaan vuonna 1849 sardinialaisia vastaan käydyssä Novaran taistelussa. Georg Böhm jäi eläkkeelle majurina 1877 ja sai periytyvän aatelisarvon 1885. Samana vuonna hän sai myös luvan lisätä vaimonsa tyttönimen omaan sukunimeensä, jolloin perhe tunnettiin nimellä ”von Böhm-Ermolli”.
Eduard von Böhm-Ermolli kävi kadettikoulun St. Pöltenissä ja Teresian sotakorkeakoulua Wiener-Neustadtissa. Syyskuussa 1875 vänrikki Böhm-Ermolli liittyi rakuunarykmenttiin. Hän toimi komentajana eri yksiköissä ja esikuntaupseerina yleten tasaista vauhtia. Vuonna 1903 hänestä tuli kenraalimajuri ja vuonna 1907 kenraaliluutnantti. Vuonna 1911 hänet ylennettiin ratsuväenkenraaliksi ja nimitettiin Krakovaan sijoitetun ensimmäisen armeijakunnan komentajaksi.
Ensimmäinen maailmansota
Ensimmäisen maailmansodan syttyessä Böhm-Ermolli sai komennettavakseen 2. armeijan, joka oli tarkoitus sijoittaa Serbian rintamalle. Venäjän liittyessä sotaan marsalkka Franz Conrad von Hötzendorf lähettikin 2. armeijan itärintamalle Galitsiaan, jossa se vahvisti alueen saksalaisia joukkoja. Eversti (myöh. kenraalimajuri) Carl von Bardolff toimi hänen alaisuudessaan 2. armeijan esikuntapäällikkönä kahden ja puolen vuoden ajan.
Böhm-Ermolli ylennettiin kenraalieverstiksi toukokuussa 1916 2. armeijan valloitettua onnistuneesti Lembergin (nyk. Lviv). Sotamarsalkaksi hänet ylennettiin tammikuussa 1918.
Böhm-Ermollin komentamat joukot osallistuivat Ukrainan ja erityisesti Odessan kaupungin miehittämiseen. Böhm-Ermolli ajautui erimielisyyksiin Saksan miehitysjoukkojen kanssa, jolloin keisari Kaarle I vapautti hänet tehtävistään 16. toukokuuta 1918. Sodan lähestyessä saman vuoden loppupuolella loppuaan Böhm-Ermollia harkittiin Itävalta-Unkarin yleisesikunnan päälliköksi, mutta hän ei lopulta saanut sodan aikana enää vastuutehtäviä.
Sodan jälkeen
Böhm-Ermolli muutti asumaan kotikaupunkiinsa Troppauhun (nyk. Opava), joka sijaitsi Itävallan puolella Sleesiaa. Alueesta tuli osa Tšekkoslovakiaa vuonna 1919. Maan hallitus kunnioitti Böhm-Ermollia 1. luokan reservinkenraalin arvolla. Vuonna 1928 hänet ylennettiin maan armeijakenraaliksi, vaikka hän ei koskaan palvellut Tšekkoslovakian armeijassa.
right|125px|thumb|Yli 80-vuotias Eduard von Böhm-Ermolli Saksan Wehrmachtin asepuvussa
Kun natsi-Saksa liitti Tšekkoslovakiaan kuuluneen Sudeettimaan alueisiinsa, Böhm-Ermollista tuli nyt Saksan kansalainen. Saksa kunnioitti vuorostaan vanhaa upseeria Saksan armeijan sotamarsalkan arvolla – kukaan muu Itävalta-Unkarin armeijan upseeri ei saanut vastaavaa kunnianosoitusta. Lokakuussa 1940 Böhm-Ermollista tuli kotikaupunkiinsa sijoitetun 28. jalkaväkirykmentin kunniakomentaja. Böhm-Ermollin kuoltua 85 vuoden iässä 9. joulukuuta 1941 hänelle myönnettiin valtion sotilashautajaiset Wienissä, joissa Wehrmachtin edustajana oli Wilhelm Keitel.
Steve Jobs (täsmennyssivu)
Steve Jobs (1955–2011) oli yhdysvaltalainen vaikutusvaltainen tietotekniikka-alan yrittäjä ja Apple-yhtiön perustaja sekä toimitusjohtaja.
Steve Jobs voi tarkoittaa myös:
Muistojeni Julia
Muistojeni Julia (Julia) on vuonna 1977 ensi-iltansa saanut Fred Zinnemannin ohjaama draamaelokuva. Se perustuu Lillian Hellmanin romaaniin Pentimento vuodelta 1973. Elokuva kertoo Juliasta, joka taisteli natseja vastaan toista maailmansotaa edeltävinä vuosina. Elokuvan pääosissa ovat Jane Fonda, Vanessa Redgrave, Jason Robards, Hal Holbrook, Rosemary Murphy ja Maximilian Schell. Elokuva oli Meryl Streepin ensimmäinen.
Kaurianlampi
Kaurianlampi on Päijät-Hämeessä Heinolassa Viinakoijan kylän lähellä sijaitseva lampi.
Yoreli Rincón
Hazleydi Yoreli Rincón Torres (s. 27. heinäkuuta 1993 Piedecuesta, Santander) on kolumbialainen jalkapalloilija, joka edustaa Italian Serie A:ssa pelaavaa ASD Torres Calciota. Pelipaikaltaan Rincón on keskikenttäpelaaja. Hän kuuluu myös Kolumbian naisten jalkapallomaajoukkueeseen.
Kaurianlampi
Maantietoa
Lammen pinta-ala on 2,0 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä.
Muistojeni Julia
Vastaanotto
Video-oppaassa 1994 Kati Sinisalo luonnehtii elokuvaa siivon kulturelliksi tarinaksi kahden naisen ystävyydestä, natsien noususta, vastarintaliikkeestä ja surullisista muistoista. Helsingin Sanomien Mikael Fränti kutsui elokuvaa sen tv-esityksen alla 1988 kahden naisnäyttelijän voitoksi: ”Jane Fonda ja Vanessa Redgrave eläytyvät täyteläisesti ystävättäriksi, jotka joutuvat miettimään maailman pahuutta ja raadollisuutta pienessä berliiniläisessä kahvilassa. – – Jännittävässä juna-jaksossa romanttispainotteinen kerronta hakee trillerin muotoja.”
Yoreli Rincón
Seurajoukkueura
Rincón aloitti uransa kotimaassaan. Vuonna 2013 hän siirtyi brasilialaisesta XV de Piracicabasta Ruotsin Damallsvenskanin FC Rosengårdin riveihin. Hän voitti seuran riveissä Ruotsin mestaruuden samana vuonna. Vuonna 2014 Rincón siirtyi yhdysvaltalaiseen New Jersey Wildcatsiin, jossa hän teki yhdeksässä pelaamassaan ottelussa kuusi maalia. Vuodesta 2015 Rincón on edustanut Italian Serie A:n Torres Calciota.
Kaurianlampi
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Hanjoen valuma-alueeseen (14.143) se kuuluu. Lammen vedenpinnan korkeus on 121,8 metriä mpy.
Yoreli Rincón
Maajoukkueura
Sekä alle 17- että alle 20-vuotiaiden MM-kilpailuissa maataan edustanut Rincón debytoi Kolumbian naisten jalkapallomaajoukkueessa jo vuonna 2010. Seuraavana vuonna hän oli mukana MM-kilpailuissa, joissa hän pelasi kahdessa ottelussa. Vuonna 2012 Rincón kuului Kolumbian olympiajoukkueeseen pelaten yhdessä joukkueen otteluista Lontoon kisoissa. Vuoden 2014 Copa Américasta Rincón saavutti Kolumbian kanssa hopeaa. Rincón kuului Kolumbian joukkueeseen myös vuoden 2015 MM-kilpailuissa.
R. Olavi Viitamäki
Rauno Olavi Viitamäki (5. tammikuuta 1918 Nurmo – 23. tammikuuta 2001 Helsinki) oli suomalainen psykologi ja professori. Hän oli Helsingin yliopiston soveltavan psykologian professori 1971–1981 ja tutki testi- ja persoonallisuuspsykologiaa.
Yoreli Rincón
Saavutukset
FC Rosengård
'''Kolumbia
Paljärvi
Paljärvi on Päijät-Hämeessä Asikkalassa Kotkaniemen kylän lähellä sijaitseva järvi.
Maantietoa
Järven pinta-ala on 67 hehtaaria, se on 1,8 kilometriä pitkä ja 850 metriä leveä. Järvellä ei ole kartan mukaan saaria. Sen rantaviivan pituus on 6,0 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Paljärven valuma-alueeseen (14.144) se kuuluu. Järven vedenpinnan korkeus on 82,6 metriä mpy.
Siljoen kanjoni
Siljoen kanjoni (Canón do Sil) on luonnonmuodostelma Espanjan Galiciassa Siljoen varrella. Se kattaa Silin viimeiset 50 km ennen joen yhtymistä Miñoon. Maisemia pidetään Galician sisämaan jylhimpinä. Rotkon seinämät kohoavat paikoin 500 metrin korkeuteen joenpinnasta. Maastonmuotojen takia jokilaaksossa on erityinen paikallisilmasto, jonka ansiosta siellä voi kasvaa tavallisesti Välimeren ilmastossa viihtyviä lajeja kuten oliivipuita. Joen aurinkoisempi ranta on monin paikoin pengerretty terasseiksi, joilla on kasvatettu viiniä jo roomalaisvallan ajoista alkaen.
Kanjoni on Natura 2000 -kohde. Siellä elää lukuisia uhanalaisia lintuja, kaloja ja joitakin nisäkkäitä kuten saukkoja ja lepakoita.
Chathamin telakka
Telakka suljettiin 1984, ja siihen kuulunut 34 hehtaarin Georgian telakka on Chatham Historic Dockyard Trustin ylläpitämänä ulkoilmamuseona.
Sauli Seppälä
Sauli Johannes Seppälä (s. 18. heinäkuuta 1935 Pohjois-Pirkkala) on suomalainen näyttelijä.
Ura
Seppälä tunnetaan parhaiten useista televisiosarjoista sekä tuomari Eero Arvid Reivin pääroolista elokuvassa Totuus on armoton (1963).
Myöhemmin Seppälä on nähty muun muassa elokuvassa Nuoruuteni savotat (1988) ja televisiosarjassa Tummien vesien tulkit (2000). Seppälä on näytellyt myös teatterissa.
Seppälälle myönnettiin taiteilijaeläke 2015.
Vuoriraitakaija
Vuoriraitakaija (Psittacella brehmii) on keskikokoinen Papua-Uudessa-Guineassa elävä kaijalaji. Laji on nimetty Christian Ludwig Brehmin kunniaksi.
Koko ja ulkonäkö
Vuoriraitakaija on noin 24 cm pitkä ja painaa 94–120 g. Lajista tunnetaan neljä alalajia ja muotojen välillä on värieroja. Koiraan höyhenpuku on selkäpuolelta ja yläperästä vihertävä keltaisin raidoin, myös rinnassa on sama kuvionti. Vatsa on vihreä, alaperä punainen ja pää ruskea. Nokka on siniharmaa ja valkokärkinen, iiris punainen ja jalat harmaat. Naaras muistuttaa koirasta mutta sen alapuoli kurkusta alaspäin on kokonaan vihreä. Nuoret linnut muistuttavat naarasta, niiden rinnassa on kapeaa himmeänkeltaista raidoitusta.
Linnut elävät yksittäin tai pareittain, ja ovat hyvin arkoja. Vuoriraitakaija on hyvin harvinainen lemmikkinä, sillä se on arka ja vaikeahoitoinen, ja yritykset ovat yleensä päättyneet linnun nopeaan kuolemaan.
Esiintyminen
Vuoriraitakaija elää Papua-Uusi-Guinean keskiosien vuoristoalueilla. Sen populaatio on kooltaan noin 100 000 yksilöä ja elinympäristön ala 50 000–100 000 neliökilometriä.
Elinympäristö
Laji elää vuoristometsissä ja pensaikoissa 1 700–3 600 m:n korkeudella merenpinnasta.
Lisääntyminen
Lajin pesintä tunnetaan puutteellisesti. Luonnossa pesä lienee puun kolossa.
Ravinto
Vuoriraitakaija syö hedelmiä, siemeniä ja marjoja.
San Marino kesäolympialaisissa 2016
San Marino osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi ampuja Arianna Perilli.
Speedfinns
Speedfinns on punk rock -yhtyeiden Häiriköiden, Rehtoreiden, Poikien ja Marky Ramone & the Speedkingsin split-albumi, joka julkaistiin toukokuussa 2003. Vinyylilevyn keskiössä on teksti ”Yksinkertaista musiikkia monimutkaisille ihmisille”.
Totuus on armoton
Totuus on armoton on Valentin Vaalan ohjaama vuonna 1963 valmistunut suomalainen elokuva. Se perustuu Mauri Sariolan samannimiseen romaaniin vuodelta 1960, joka jo heti tuoreeltaan ylsi kuuteen painokseen. Elokuva jäi Valentin Vaalan viimeiseksi ohjaukseksi.